Základné údaje pre poskytnutie cenovej ponuky

Verejný obstarávateľ - Kancelária verejného ochrancu práv, Nevädzová 5, Bratislava, IČO 36064041, rozpočtová organizácia - sa na Vás obracia v súvislosti s obstarávaním zákazky 

„Inštalácia a konfigurácia nových hardvérových súčastí servera, modernizácia existujúceho prostredia servera“ 

so žiadosťou o zaslanie cenovej ponuky s nižšie uvedenou špecifikáciou a podľa nižšie uvedených požiadaviek.
1)	Opis premetu zákazky 
P.č.	Predmet zákazky	Technická špecifikácia – minimálne požiadavky na vlastnosti predmetu zákazky	
1.	Inštalácia  a konfigurácia nových hardvérových súčastí servera	Inštalácia a konfigurácia 1 ks pevného disku a  4 ks RAM do servera HP Proliant DL380. Pevný disk a RAM poskytne verejný obstarávateľ.  	
2.	Modernizácia prostredia servera HP Proliant DL380	OS servera je Windows server 2008 R2. Súčasťou servera sú 4 virtuálne servery – doménový, Exchange 2010, Proxy a webserver.
Modernizácia zahŕňa
•	reinštalácia OS servera, 
•	reinštalácia všetkých vyššie uvedených 4 virtuálnych serverov,
•	inštalácia ďalšieho virtuálneho aplikačného servera,
•	presun a sprevádzkovanie intranet servera,
•	konfigurácia zariadenia  vrátane optimalizácie jeho výkonu,
•	nastavenie užívateľských politík spolu s antivírusovou ochranou na základe bezpečnostného projektu organizácie,
•	nastavenie bezpečnostných prvkov,
•	nastavenie dvojitého zálohovania dát.
Súčasťou prác bude aj kompletné zálohovanie dát servera a ich migrácia  do nového stavu s využitím sieťového pevného disku dodaného verejným obstarávateľom, ktorý inštaluje uchádzač, tiež záverečný test všetkých aplikácií a zaškolenie administrátora.	
2)	Predpokladaná hodnota zákazky  
do 3.900 eur bez DPH
3)	Rozdelenie predmetu zákazky na časti
Požaduje sa cenová ponuka na celý predmet zákazky.
4)	Variantné riešenie
Variantné riešenia sa nepripúšťajú.
5)	Podmienky účasti
Cenovú ponuku je potrebné predložiť v štruktúre a prostredníctvom tabuľky, ktorá je uvedená nižšie v tomto odseku  v lehote stanovenej v ods. 6, spôsobom uvedeným v ods. 7.
 eur
P.č.	Predmet zákazky	Merná jednotka	Cena 
za mernú jednotku bez DPH	Odhadované množstvo	Cena bez DPH	Cena vrátane DPH	
1.	Inštalácia  a konfigurácia nových hardvérových súčastí servera	hod.					
2.	Modernizácia prostredia servera HP Proliant DL380	hod.					
Cena spolu			
Pozn.	

6)	Lehota na predloženie cenovej ponuky
Cenové ponuky je potrebné predložiť najneskôr do 24.9.2013 12.00 hod.

7)	Spôsob predloženia cenovej ponuky
•	elektronickou poštou na adresu  pecova@vop.gov.sk
•	poštou
•	osobne do podateľne Kancelárie verejného ochrancu práv
8)	Spôsob určenia ceny
Cenu predmetu zákazky uchádzač uvedie prostredníctvom tabuľky uvedenej v ods. 5 na základe vlastných výpočtov, pričom cena musí zahŕňať všetky náklady spojené s požadovaným predmetom zákazky (obhliadka, inštalácia, konfigurácia, nastavovanie, test, zaškolenie, cestovné náhrady...)
Ak záujemca nie je plátcom DPH, uvedie túto skutočnosť  v cenovej ponuke prostredníctvom tabuľky uvedenej v ods. 5.
Podrobnejší rozpis položiek a ich ocenenie je možné uviesť v prílohe ponuky.
9)	Kritérium hodnotenia
najnižšia celková cena
10)	Vystavenie objednávky 
Verejný obstarávateľ vystaví objednávku úspešnému uchádzačovi, ktorý v stanovenej lehote  predložil najnižšiu cenu na predmet zákazky podľa potrieb verejného obstarávateľa. 
Zároveň si verejný obstarávateľ vyhradzuje právo nevystaviť objednávku žiadnemu z uchádzačov v prípade, že ponúkaná cena prekročí výšku finančných prostriedkov určených pre predmet zákazky.
11)	Obchodné podmienky 
a)	obhliadku je možné dohodnúť na telefónnom čísle 02/48287201 a môže sa realizovať dňa 20.9.2013 a 23.9.2013 v čase  od 10:00 do 14:00, 
b)	služba  bude objednaná verejným obstarávateľom prostredníctvom samostatnej objednávky,
c)	dodanie kompletnej služby sa  realizuje najneskôr do 30.11.2013, 
d)	dodávka služby sa uskutoční v priestoroch  Kancelárie verejného ochrancu práv, Nevädzová 5, Bratislava,  implementácia zvonka nie je prípustná,
e)	dodávka služby sa vykoná v pracovných dňoch v čase určenom verejným obstarávateľom, na základe vopred pripraveného a oboma stranami odsúhlaseného harmonogramu,
f)	dodanie služby je podmienené zabezpečením najvyššej miery ochrany dát, s ktorými prídu zamestnanci uchádzača do styku,
g)	na dodanú službu bude po ukončení všetkých prác vystavená jediná faktúra, 
h)	faktúru v písomnej podobe zaslať na adresu: Kancelária verejného ochrancu práv, Nevädzová 5, Bratislava, 
i)	prílohou faktúry musí byť výkaz prác potvrdený oprávneným zástupcom verejného obstarávateľa, 
j)	záruka na službu a uplatňovanie reklamácií – podľa platných právnych noriem, 
k)	splatnosť faktúry, ktorá musí spĺňať náležitosti daňového dokladu, je najmenej 14 dní od jej doručenia verejnému obstarávateľovi.